laion/Wikipedia-Exotic huggingface dataset:
ক্যাম্বারওয়েল কলেজ অব আর্টস

ক্যাম্বারওয়েল কলেজ অব আর্টস (পূর্বে ক্যাম্বারওয়েল স্কৃল অব আর্টসে অ্যান্ড ক্রাফ্টস হিসেবে পরিচিত) ইউনিভার্সিটি অব আর্টস লন্ডনের একটি উপাদানভূত কলেজ এবং যুক্তরাজ্যের অন্যতম প্রধান শিল্প ও নকশা প্রতিষ্ঠান হিসাবে বিবেচিত। এটি ইংল্যান্ডের দক্ষিণ লন্ডনের কেম্বারওয়েলে অবস্থিত, যেখানে পেকাম রোড এবং উইলসন রোডে এর দুটি ভবন অবস্থিত। এটি স্নাতকোত্তর এবং পিএইচডি সহ অন্যান্য এবং উচ্চতর শিক্ষা কার্যক্রম সরবরাহ করে। কলেজটিতে শিল্পকলায় চিত্রাঙ্কন, ভাস্কর্য, আলোকচিত্রশিল্প এবং অঙ্কন বিষয়ক একক স্নাতক ডিগ্রি চালু রয়েছে। এছাড়াও শিল্প সংরক্ষণ এবং চারুকলা বিষয়ে স্নাতক এবং স্নাতকোত্তর কোর্সের পাশাপাশি গ্রাফিক ডিজাইন, চিত্রণ এবং থ্রিডি নকশার মতো কোর্সগুলি পরিচালনা করে। "University of the Arts London"। arts.ac.uk (ইংরেজি ভাষায়)। arts.ac.uk। সংগ্রহের তারিখ ২৭ মে ২০২০।  "The Times list of Best British Art Schools"। টাইমস অনলাইন (ইংরেজি ভাষায়)। ১৬ জুন ২০১১ তারিখে মূল থেকে আর্কাইভ করা। সংগ্রহের তারিখ ২৭ মে ২০২০।  College website 2014 Summer Shows website Memories of Camberwell College in the 1950s Peckham Platform Assembly Point ওয়েব্যাক মেশিনে আর্কাইভকৃত ৩১ মে ২০২০ তারিখে
হরমুজ প্রণালি

হরমুজ প্রণালি (ফার্সি: تَنگِه هُرمُز তাঙ্গেইয়ে হোর্মোয্‌)\, (আরবি: مَضيق هُرمُز মাদিক্বে হুরমুজ) একটি সরু জলপথ যা পশ্চিমের পারস্য উপসাগরকে পূর্বে ওমান উপসাগর ও আরব সাগরের সাথে সংযুক্ত করেছে এবং আরব উপদ্বীপ থেকে ইরানকে পৃথক করেছে। ৩৪ কিলোমিটার দীর্ঘ এই প্রণালিটি পারস্য উপসাগরের মধ্যে দিয়ে প্রবাহিত হয়ে ওমান ও ইরানকে সংযুক্ত করেছে। সংযুক্ত আরব আমিরাত এবং ইরানকে পৃথক করেছে। এই সামুদ্রিক পথটি আন্তর্জাতিকভাবে খুবই গুরুত্বপূর্ণ কারণ খনিজতেলবাহী জাহাজ যাতায়াতের এটিই একমাত্র পথ। বিশ্বব্যাপী পেট্রোলিয়াম পরিবহনে প্রণালিটির কৌশলগত গুরুত্ব অত্যধিক। জলপথটির সবচেয়ে সরু অংশের দৈর্ঘ্য ২১ মাইল এবং প্রস্থ দুই মাইল। মার্কিন জ্বালানি তথ্য প্রশাসন কর্তৃপক্ষের মতে, ২০০৯ সালে সমুদ্রপথে বৈশ্বিক খনিজ তেল বাণিজ্যের ৩৩ শতাংশ হরমুজ প্রণালি দিয়ে সম্পাদিত হয়। ২০১৯ সালে হরমুজ প্রণালি দিয়ে এক দিনে এক কোটি ৯০ লক্ষ ব্যারেল খনিজ তেল পরিবাহিত হয়। এ অঞ্চল দিয়ে তেল পরিবহন নির্বিঘ্ন রাখতে মার্কিন যুদ্ধজাহাজ নিয়মিত পাহারা দিচ্ছে। হরমুজ প্রণালি দিয়ে পরিবাহিত তেলের বেশির ভাগই এশিয়া, যুক্তরাষ্ট্র ও পশ্চিম ইউরোপের বিভিন্ন দেশে যায়। জাপানের আমদানিকৃত তেলের তিন-চতুর্থাংশ হরমুজের ওপর দিয়ে নিয়ে যায়। আর চীনের আমদানিকৃত তেলের অর্ধেকই আসে হরমুজ প্রণালি হয়ে। হরমুজ দিয়ে প্রতিদিন ২০ লাখ ব্যারেলের মতো তেলজাত দ্রব্য রপ্তানি হয়ে থাকে। এর সঙ্গে আছে তরলীকৃত গ্যাসও। সমুদ্রপথের বিকল্প হিসেবে এই প্রণালী তৈরী করা হয় যা ৩৬০ কিমি দীর্ঘ। Daniel J. Hopkins, সম্পাদক (১৯৯৭), Merriam-Webster's Geographical Dictionary, Merriam-Webster, পৃষ্ঠা 495 উদ্ধৃতি টেমপ্লেট ইংরেজি প্যারামিটার ব্যবহার করেছে (link) হরমুজ প্রণালি কেন গুরুত্বপূর্ণ (ভিডিও) ওয়েব্যাক মেশিনে আর্কাইভকৃত ২০১৪-০৩-১২ তারিখে,অনলাইন ডেস্ক, দৈনিক প্রথম আলো। ঢাকা থেকে প্রকাশের তারিখ: ৩১-১২-২০১১ খ্রিস্টাব্দ। হরমুজ প্রণালি বন্ধ সহ্য করা হবে না: যুক্তরাষ্ট্র ওয়েব্যাক মেশিনে আর্কাইভকৃত ৫ মার্চ ২০১৬ তারিখে,শেয়ারনিউজ। ঢাকা থেকে প্রকাশের তারিখ: ২৯ ডিসেম্বর খ্রিস্টাব্দ। Robert Strauss Center's Hormuz website: background on the political, economic, business, technical, and military issues Strait of Hormuz website ওয়েব্যাক মেশিনে আর্কাইভকৃত ৭ আগস্ট ২০২০ তারিখে, includes antique maps. Federation of American Scientists about the weapons on the islands FAS.org Strait of Hormuz – U.K. Admiralty Chart 2888 (excerpt) (1580 pixels) How Great a Concern? Iranian threats to close the Strait of Hormuz, briefly describes offense-defense balance in the Strait and links to articles in the journal, International Security, as well as a map of the Strait and surrounding region Videos Politics of Strait of Hormuz ওয়েব্যাক মেশিনে আর্কাইভকৃত ১ জানুয়ারি ২০১৬ তারিখে - PressTV (2012)
শ্রেষ্ঠ মৌলিক সুর বিভাগে একাডেমি পুরস্কার

শ্রেষ্ঠ মৌলিক সুর বিভাগে একাডেমি পুরস্কার হল একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত একাডেমি পুরস্কারের একটি বিভাগ, যা চলচ্চিত্রের নাট্যধর্মী রূপায়নের জন্য সুরারোপিত হয়ে থাকে। কিছু পূর্ব থেকে বিদ্যমান সঙ্গীতও গৃহীত হয়, তবে প্রতিযোগিতায় অংশ নেওয়া চলচ্চিত্রটির একটি নির্দিষ্ট অংশ অবশ্যই মৌলিক সঙ্গীত হতে হবে। ২০২০ সালের পূর্ব থেকে এই নির্দিষ্ট মাত্রা সঙ্গীতের ৬০% ছিল, যা বৃদ্ধি করে অনুবর্তী পর্ব ও ফ্র্যাঞ্চাইজি চলচ্চিত্রের জন্য ৮০% করা হয়েছে। মনোনয়ন ঘোষণার পূর্বে ১৫টি চলচ্চিত্রের সুর ক্ষুদ্র তালিকায় অন্তর্ভুক্ত করা হয়। অ্যালফ্রেড নিউম্যান সর্বাধিক নয়বার এই বিভাগে পুরস্কৃত হয়েছেন। অন্যদিকে, জন উইলিয়ামস সর্বাধিক ৪৭ বার এই বিভাগে মনোনয়ন পেয়েছেন। সাম্প্রতিকতম বিজয়ী হিলদুর গুদনাদোত্তির জোকার (২০১৯) চলচ্চিত্রের সুরারোপের জন্য এই পুরস্কার অর্জন করেন। তিনি প্রথম নারী সুরকার হিসেবে এই বিভাগে পুরস্কৃত হন। শ্রেষ্ঠ মৌলিক গান বিভাগে একাডেমি পুরস্কার শ্রেষ্ঠ মৌলিক সুর বিভাগে গোল্ডেন গ্লোব পুরস্কার শ্রেষ্ঠ মৌলিক সঙ্গীত বিভাগে বাফটা পুরস্কার From 1934 until 1937, nominated films were represented by the head of the film studio's music department rather than the composer. Each film's actual composer(s) are listed in parentheses. Captain Blood was not officially nominated for this award, but appears in Academy records because it placed third in voting as a write-in candidate in 1935. From 1937 until 1945, film studios could submit one eligible film of their choosing, guaranteeing it a nomination. "Rule Sixteen: Special Rules for the Best Picture of the Year Award | Rules for the 85th Academy Awards | Academy of Motion Picture Arts & Sciences"। Oscars.org। ২৪ আগস্ট ২০১২। ২০১৩-১২-১১ তারিখে মূল থেকে আর্কাইভ করা। সংগ্রহের তারিখ ২৭ মে ২০২০।  বুকানন, কাইল (২৮ এপ্রিল ২০২০)। "Oscars Rule to Allow Films to Skip a Theatrical Release This Year"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৭ মে ২০২০।  উইলসন, জর্ডান (৯ ফেব্রুয়ারি ২০২০)। "Oscars: 'Joker's' Hildur Gudnadóttir Becomes First Woman to Win Best Original Score"। দ্য হলিউড রিপোর্টার (ইংরেজি ভাষায়)। সংগ্রহের তারিখ ২৭ মে ২০২০।  "The Official Academy Awards Database"। Academy of Motion Picture Arts and Sciences। ফেব্রুয়ারি ২৭, ২০০৯ তারিখে মূল থেকে আর্কাইভ করা। সংগ্রহের তারিখ জানুয়ারি ১১, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Academy Awards 2017: Complete list of Oscar winners and nominees"। Los Angeles Times। ফেব্রুয়ারি ২৬, ২০১৭। সংগ্রহের তারিখ জানুয়ারি ৮, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Oscar win at 87 may make Ennio Morricone the oldest winner ever"। লস অ্যাঞ্জেলেস টাইমস (ইংরেজি ভাষায়)। ২৯ ফেব্রুয়ারি ২০১৬। সংগ্রহের তারিখ ২৭ মে ২০২০।  Oscars.org (দাপ্তরিক ওয়েবসাইট) Oscar.com (দাপ্তরিক প্রচারণামূলক ওয়েবসাইট)
বেলুচিস্তান (অঞ্চল)

বেলুচিস্তান দক্ষিণ ও দক্ষিণ-পশ্চিম এশিয়ার একটি ঐতিহাসিক অঞ্চল, যা পাকিস্তানের দক্ষিণ-পশ্চিম অংশ, ইরানের দক্ষিণ-পূর্ব অংশ এবং আফগানিস্তানের দক্ষিণ প্রান্ত নিয়ে গঠিত। এটি মূলত একটি পর্বতময় অঞ্চল। এর ভেতর দিয়ে অনেক মরুভূমি ও অনাবাদী সমভূমি চলে গেছে। এখানে বৃষ্টিপাতের পরিমাণ খুবই কম, উদ্ভিজ্জের আকৃতি ক্ষুদ্র এবং বিরল। এখানকার অধিবাসীরা মূলত তিনটি জাতির লোক: পশতুন, বেলুচি (যাদের নামে এই অঞ্চলের নামকরণ করা হয়েছে) এবং ব্রাহুই। বেশির ভাগ লোক ইসলাম ধর্মাবলম্বী। অঞ্চলটি খ্রিস্টপূর্ব ৫ম শতক থেকে পারস্য সাম্রাজ্যের একটি প্রদেশ ছিল। ৩৩০ খ্রিস্টপূর্বাব্দে এটি মহাবীর আলেকজান্ডারের নিয়ন্ত্রণে আসে। পরবর্তী শতাব্দীগুলিতে পারস্য ও ভারতীয় উপমহাদেশের বিভিন্ন রাজবংশ অঞ্চলটি শাসন করে। ৭ম ও ৮ম শতকে আরবেরা এলাকাটি দখলে নেয়। ১০ম শতকে পারসিকরা আবার বেলুচিস্তানকে তাদের সাম্রাজ্যের অংশ করে নেয় এবং তখন ১৭৪৭ সাল পর্যন্ত সুদীর্ঘ সময় ধরে এটি পারস্যের অধীনে ছিল, যদিও ১৭শ শতকের শুরুর দিকে চার দশক এটি ভারতীয় উপমহাদেশের মুঘল সাম্রাজ্যের অধীন ছিল। এরপর এটিকে স্বল্পকালের জন্য আফগানিস্তানের অংশ করা হয়। অঞ্চলটিতে ব্রিটিশ আধিপত্য বৃদ্ধি পায় এবং ১৯শ শতকের শেষের দিকে এটিকে ব্রিটিশ ভারতের বেলুচিস্তান প্রদেশ বানানো হয়। ২য় বিশ্বযুদ্ধের পরে ব্রিটিশেরা ভারতীয় উপমহাদেশ ছেড়ে যাবার সময় বেলুচিস্তান প্রদেশের জনগণ পাকিস্তানের অংশ হবার পক্ষে ভোট দেয়। পাকিস্তানের বেলুচিস্তান প্রদেশের রাজধানীর নাম কোয়েটা। বর্তমানে ইরানে বেলুচিস্তানের যে অংশবিশেষ রয়েছে সেটি দেশটি ১৯শ শতকে খণ্ডখণ্ডভাবে দখল করেছিল।
মাহমুদ বে মসজিদ

মাহমুদ বে মসজিদ তুরস্কের কস্তামনু প্রদেশের দাদাই জেলার কাসাবা গ্রামের একটি ঐতিহাসিক মসজিদ। কাসাবা কস্তামনু প্রদেশের একটি গুরুত্বপূর্ণ বসতি ছিল। বর্তমানে এটি কাস্তামনু থেকে প্রায় ১৮ কিলোমিটার (১১ মাইল) দূরের একটি ছোট গ্রাম। তবে গ্রামের ঐতিহাসিক মসজিদটি (অবস্থানঃ ৪১°২৮′৪৮″ উত্তর ৩৩°৪১′১৭″ পূর্ব﻿ / ﻿৪১.৪৮০০০° উত্তর ৩৩.৬৮৮০৬° পূর্ব﻿ / 41.48000; 33.68806) প্রদেশের একটি গুরুত্বপূর্ণ ধর্মীয় ভবন। ক্যান্ডারোউলার রাজ্যের শাসক মাহমুদ বে ১৩৬৬ সালে মসজিদটি নির্মাণ করেন। স্থাপত্য শৈলীতে মসজিদ ভবনটি অনন্য। কারণ ভবন নির্মাণে (মিহরাব ব্যতীত) সিমেন্ট ব্যবহার করা হয় নাই। ছাদেও কোন ধাতব উপাদান ব্যবহার না করেই নির্মাণ করা হয়েছে।(এটি "পেরেকবিহীন মসজিদ" নামেও পরিচিত)। মসজিদের নকশা আয়তকার আকৃতির। এটি আনাতোলিয়ার মসজিদগুলির মধ্যে প্রথম কাঠের কলামবিশিষ্ট এবং কাঠের ছাদবিশিষ্ট মসজিদ। মসজিদের বাহিরের অংশ ভাঙ্গা পাথর দ্বারা নির্মিত। ভবনের ছাদ চারটি স্তম্ভের উপর দাঁড়িয়ে আছে। মসজিদের ভিতরের সব কাঠের পৃষ্ঠতলগুলো উদ্ভিদ-ধাঁচে (আক্ষরিক অর্থে "পেন্সিলের কাজ") সজ্জিত করা হয়েছে। মসজিদের প্রবেশপথের দরজাটি শ্রেষ্ঠ শিল্পকর্ম ছিল যা কাস্তামনু নৃকুলবিদ্যা যাদুঘরে সংরক্ষিত আছে। আঙ্কারার নাক্কা মাহমুতের ছেলে আবদুল্লাহ দরজাটি তৈরি করেন। মূল প্রবেশপথের জায়গায় পূর্বের অনুরূপে নতুন কাজ করা হয়েছে। ২০১৪ সালের ১৫ এপ্রিল ইউনেস্কো মসজিদটিকে বিশ্ব ঐতিহ্যবাহী স্থানের সাংস্কৃতিক বিভাগের অস্থায়ী তালিকায় যুক্ত করে। মসজিদের বাগান মসজিদের প্রবেশদ্বার মসজিদের প্রবেশপথের বিস্তারিত শিল্পকর্ম মসজিদের প্রবেশপথের বিস্তারিত শিল্পকর্ম মসজিদের প্রবেশপথের বিস্তারিত শিল্পকর্ম মসজিদের প্রবেশদ্বার মসজিদ ভিতরের অংশ মসজিদের বারান্দাসহ ভিতরের ছবি মসজিদের বারান্দাসহ ভিতরের ছবি মসজিদের ছাদের ছবি মসজিদের অভ্যন্তরের বিস্তারিত ছবি মসজিদের অভ্যন্তরের চিত্রাঙ্কনের বিস্তারিত মসজিদের অভ্যন্তরের চিত্রাঙ্কনের বিস্তারিত মসজিদের অভ্যন্তরের চিত্রাঙ্কনের বিস্তারিত মসজিদ এবং মিম্বর ছাদ মিহরাব "MAHMUTBEY CAMİİ"। Kültür Portalı (তুর্কি ভাষায়)। সংগ্রহের তারিখ ২০২০-০৫-২৭। [স্থায়ীভাবে অকার্যকর সংযোগ] "Mahmutbey Camii"। kastamonu.ktb.gov.tr (তুর্কি ভাষায়)। সংগ্রহের তারিখ ২০২০-০৫-২৭। [স্থায়ীভাবে অকার্যকর সংযোগ] Unesco page উইকিমিডিয়া কমন্সে মাহমুদ বে মসজিদ সংক্রান্ত মিডিয়া রয়েছে। UNESCO World Heritage Sites — Official website List of UNESCO World Heritage Sites — Official website মাহমুদ বে মসজিদ তুরস্কের পর্যটন বিষয়ক সরকারি ওয়েবসাইটে মাহমুদ বে মসজিদ
শ্রেষ্ঠ মৌলিক গান বিভাগে একাডেমি পুরস্কার

শ্রেষ্ঠ মৌলিক গান বিভাগে একাডেমি পুরস্কার হল একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত একাডেমি পুরস্কারের একটি বিভাগ। এটি বিশেষভাবে চলচ্চিত্রের জন্য রচিত মৌলিক গানের জন্য প্রদান করা হয়। গানের গায়কদের এই পুরস্কার প্রদান করা হয় না, যদি না তারা সঙ্গীত, গীত বা কোন একটিতে তাদের স্বত্ব না থাকে। মনোনীত গানসমূহ সাধারণত একাডেমি পুরস্কার আয়োজনে এই পুরস্কারটি প্রদানের পূর্বে পরিবেশিত হয়ে থাকে। ১৯৩৪ সালের চলচ্চিত্রের জন্য ৭ম একাডেমি পুরস্কার থেকে এই পুরস্কার প্রদান করা হচ্ছে। একাডেমির সদস্যদের মধ্যে গীতিকার ও সুরকারগণ এই পুরস্কারের মনোনীতদের নির্ধারণ করে থাকেন, এবং একাডেমির সকল সদস্য বিজয়ীদের নির্বাচন করেন। মনোনয়ন ঘোষণার পূর্বে ১৫টি গান ক্ষুদ্র তালিকায় অন্তর্ভুক্ত করা হয়। শ্রেষ্ঠ মৌলিক সুর বিভাগে একাডেমি পুরস্কার In 2013, a nomination for "Alone Yet Not Alone" from the film of the same name, with music by Bruce Broughton and lyrics by Dennis Spiegel, was revoked prior to voting. The Academy concluded that Broughton's campaigning via personal communication with music branch members was inconsistent with promotional regulations. "The 83rd Academy Awards - 2011"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 85th Academy Awards - 2013"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Feinberg, Scott (জানুয়ারি ২৯, ২০১৪), "Academy Disqualifies Oscar-Nominated Song 'Alone Yet Not Alone'", The Hollywood Reporter উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 86th Academy Awards - 2014"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 88th Academy Awards - 2016"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 89th Academy Awards - 2017"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 90th Academy Awards - 2018"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 91st Academy Awards - 2019"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Oscars.org (দাপ্তরিক ওয়েবসাইট) Oscar.com (দাপ্তরিক প্রচারণামূলক ওয়েবসাইট)
সাতবাড়িয়া গণহত্যা

সাতবাড়িয়া গণহত্যা বলতে পাবনা জেলার সুজানগর উপজেলায় ১২ মে ১৯৭১ সালে সংঘঠিত পূর্বপরিকল্পিত গণহত্যাকে বুঝায়। ঐ দিন পাকিস্তান হানাদার বাহিনী কর্তৃক সাতবাড়িয়া ইউনিয়নের বিভিন্ন গ্রাম ও নিকটস্থ গ্রামে চালানো নির্মম হত্যাকাণ্ড, ধর্ষণ ও লুটপাট চালানো হয়। এতে প্রায় ১৫-২০ টি গ্রামে হত্যাকাণ্ড চালিয়ে প্রায় ৫০০-৬০০ মানুষকে হত্যা করা হয় এবং এদের মধ্যে ২০০ লাশ পদ্মা নদীতে ভাসিয়ে দেওয়া হয়। সাতবাড়িয়া অঞ্চল পাবনা জেলার একটি গুরুত্বপূর্ণ রাজনৈতিক অঞ্চল। সাতবাড়িয়া অঞ্চল ৬৬ এর ৬ দফা আন্দোলন সহ বিভিন্ন রাজনৈতিক পটভূমিতে সোচ্চার ছিলো। এবং পাবনা-২ সংসদ আসনের প্রয়াত সংসদ সদস্য আহমেদ তফিফ উদ্দিনের বাড়ি ছিলো এই ইউনিয়নে। এসমস্ত কারণে পাকিস্তানি বাহিনীর নজরে পরেছিলো এই এলাকা। সাতবাড়িয়া ডিগ্রী কলেজের প্রাক্তন অধ্যক্ষ মুক্তিযুদ্ধের অন্যতম সংগঠক ফজলুল হক এবং সাতবাড়িয়া উপজেলা চেয়ারম্যান মুক্তিযোদ্ধা এসএম শামসুল আলম বলেন, এই গণহত্যার পরে এই এলাকায় মুক্তিযুদ্ধ যোগদানে জোয়ার দেখা দিয়েছিলো। পাক হানাদার বাহিনী স্থানীয় রাজাকার সহযোগিতায় ১৯৭১ সালের ১২ মে পূর্ব পরিকল্পনা অনুযায়ী সাতবাড়িয়া ইউনিয়নের কুড়িপাড়া,শ্যামনগর, নিশ্চিন্তপুর, কাচুরী, তারাবাড়ীয়া, ফকিৎপুর, সাতবাড়ীয়া, নারুহাটি, সিন্দুরপুর, হরিরামপুর, ভাটপাড়া,বর্তমানে পদ্মা নদীতে বিলীন হওয়া কন্দর্পপুর এবং গুপিনপুর সহ প্রায় ১৫-২০টি গ্রামে অপারেশন চালিয়ে গণহত্যা চালায়, নারীদের ধর্ষণ করে, বাড়ি ঘর পুড়িয়ে দেয়। তারা ঐ দিনের সকাল থেকে রাত পর্যন্ত বিভিন্ন গ্রামে সশস্ত্র হামলা চালিয়ে আওয়ামি লীগ নেতা মহির উদ্দিন, ফকর উদ্দিন, সমির সাহা, ওয়াজেদ আলী, গোপাল শেখ, অসিত সাহা, খিতিশ সাহা, বাসুদেব বিশ্বাস, চেতনা শেখ, আব্দুল কদ্দুস এবং সেকেন্দার আলিসহ নাম অজানা প্রায় ৫০০-৬০০ নারী ও পুরুষকে নৃশংসভাবে হত্যা করে। এবং এদের মধ্যে প্রায় ২০০ জনের লাশ পার্শ্ববর্তী পদ্মা নদীতে ভাসিয়ে দেয়। এবং হানাদার বাহিনী গণহত্যা করার পাশাপাশি গোটা ইউনিয়নে ব্যাপক লুটপাট, ধর্ষণ এবং বাড়িঘরে অগ্নিসংযোগ চালায়। এই এলাকার মানুষ প্রতি বছর ১২ মে এই দিবস পালন কর আসছে। তারা স্কুল-কলেজে প্রোগ্রাম করে এই গণশহীদদের স্মরণ করে থাকে। ২০১৩ সালে বর্তমান সরকার মুক্তিযুদ্ধের স্মৃতিস্তম্ভ নিমার্ণ প্রকল্পের আওতায় গণহত্যা ও মুক্তিযুদ্ধে শহীদদের স্মরণে প্রায় ১ কোটি টাকা ব্যয়ে সাতবাড়িয়া ডিগ্রী কলেজ মাঠে মুক্তিযুদ্ধের স্মৃতিস্তম্ভ নির্মাণ করেছে। "সাতবাড়িয়া গণহত্যা দিবস আজ"। NTV Online (ইংরেজি ভাষায়)। ২০১৭-০৫-১২। সংগ্রহের তারিখ ২০২০-০৫-২৭।  "সাতবাড়িয়া গণহত্যা দিবস আজ"। সমকাল (ইংরেজি ভাষায়)। ২০২২-০১-২৪ তারিখে মূল থেকে আর্কাইভ করা। সংগ্রহের তারিখ ২০২০-০৫-২৭।  "maps.genocidemuseumbd.org | genocide 1971 in map"। www.mapsgenocidemuseumbd.org। ২০২০-১২-২২ তারিখে মূল থেকে আর্কাইভ করা। সংগ্রহের তারিখ ২০২০-০৫-২৭।  "১৯৭১ সালে সিরাজগঞ্জ ও পাবনায় গণহত্যা"। প্রথম আলো। সংগ্রহের তারিখ ২০২০-০৫-২৭।  "আজ পাবনার সাতবাড়ীয়া গণহত্যা দিবস" (ইংরেজি ভাষায়)। ২০২১-০১-২৯ তারিখে মূল থেকে আর্কাইভ করা। সংগ্রহের তারিখ ২০২০-০৫-২৭।  "দৈনিক জনকন্ঠ || সাতবাড়িয়ায় গণহত্যা দিবস পালিত"। দৈনিক জনকন্ঠ (ইংরেজি ভাষায়)। সংগ্রহের তারিখ ২০২০-০৫-২৭।  Sujanagar, Daily। "সাতবাড়িয়া গণহত্যা দিবস আজ"। সুজানগর (Sujanagar)। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  hrsoftbd। "আজ পাবনার সুজানগর সাতবাড়িয়া গণহত্যা দিবস"। crimenewsnetwork24.com। সংগ্রহের তারিখ ২০২০-০৫-২৭।
এডেন উপসাগর

এডেন উপসাগর (ইংরেজি: Gulf of Adenআরবি: خليج عدن) আরব সাগরের পশ্চিম বাহু। এর উত্তরে আরব উপদ্বীপের দক্ষিণ উপকূলের ইয়েমেন রাষ্ট্র এবং এর দক্ষিণে উত্তর-পূর্ব আফ্রিকার সোমালিয়া ও জিবুতি অবস্থিত। উপসাগরটি ৮৯০ কিলোমিটার দীর্ঘ এবং লোহিত সাগরের সাথে বাব এল মান্দেব প্রণালীর মাধ্যমে সংযুক্ত। এডেন উপসাগরটি ভারত মহাসাগর থেকে সুয়েজ খাল হয়ে ভূমধ্যসাগর পর্যন্ত বিস্তৃত গুরুত্বপূর্ণ বাণিজ্যিক জলপথটির অংশবিশেষ গঠন করেছে। এডেন উপসাগরে একচেটিয়া অর্থনৈতিক অঞ্চল: "Sea Around Us | Fisheries, Ecosystems and Biodiversity"। www.seaaroundus.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sea Around Us | Fisheries, Ecosystems and Biodiversity"। www.seaaroundus.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sea Around Us | Fisheries, Ecosystems and Biodiversity"। www.seaaroundus.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sea Around Us | Fisheries, Ecosystems and Biodiversity"। www.seaaroundus.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জ্যাক (বেবুন)

জ্যাক (মৃত্যু:১৮৯০) একটি বেবুন, যা দক্ষিণ আফ্রিকায় একজন অক্ষম রেলওয়ে সিগনালম্যানের সাহায্যকারী হিসেবে খ্যাতি লাভ করেছিল। জ্যাক ছিল জেমস ওয়াইড নামক এক রেলওয়ে সিগনালম্যান পোষা প্রাণী এবং সহকারী। জেমস কেপ টাউন–পোর্ট এলিজাবেথ রেলওয়ে সার্ভিসে কাজ করতেন। তিনি কাজ করার সময় প্রায়ই ট্রেনের এক বগি থেকে অন্য বগিতে লাফালাফি করতেন। কিন্তু, এভাবে লাফাতে গিয়ে দুর্ভাগ্যজনকভাবে তিনি দুর্ঘটনার কবলে পড়েন। এতে তার দুই পাই কাটা যায়। তাই, ১৮৮১ সালে জেমস তার কাজে সাহায্য করার জন্য জ্যাক নামের একটি বেবুন ক্রয় করেন এবং একে হুইল চেয়ার ঠেলা এবং ট্রেনের সংকেত দেওয়ার প্রশিক্ষণ দেন। পরবর্তীতে কতিপয় উদ্বিগ্ন যাত্রী কর্তৃপক্ষের কাছে অভিযোগ করে যে তারা একটি বেবুনকে পোর্ট এলিজাবেথের নিকটবর্তী উইটেনহেগে রেলওয়ে সিগনাল পরিবর্তন করতে দেখেছে। এতে রেলওয়ে কর্তৃপক্ষ আনুষ্ঠানিকভাবে তদন্ত শুরু করে। প্রাথমিক তদন্তে রেল কর্তৃপক্ষ জ্যাকের দক্ষতা যাচাই করে সন্তুষ্ট হয় এবং এটিকে আনুষ্ঠানিকভাবে চাকরিতে নিয়োগ দেওয়ার সিদ্ধান্ত নেয়। বেবুনটিকে বেতন হিসেবে দৈনিক ২০ সেন্ট এবং প্রতি সপ্তাহে আধা বোতল বিয়ার দেওয়া হত। বলা হয়ে থাকে, জ্যাক তার ৯ বছরের কর্মজীবনে একটি ভুলও করেনি। নয় বছর দায়িত্ব পালনের পর, ১৮৯০ সালে জ্যাক টিউবারকুলোসিসে আক্রান্ত হয়ে মৃত্যু বরণ করে। জ্যাকের খুলি গ্রাহামসটাউনের আলবানি জাদুঘরে সংরক্ষিত আছে। Conway Morris ২০০৩, পৃ. ২৪২। উইলিয়ামস, মাইকেল (২ আগস্ট ২০১২)। "স্ট্রেঞ্জার দ্যান ফিকশন: জ্যাক দ্য সিগনালম্যান" (ইংরেজি ভাষায়)। নক্সভিল ডেইলি সান। ১৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০১৪-১০-২৭।  Cheney ও Seyfarth ২০০৮, পৃ. ৩১। Wallechinsky ১৯৭৫, পৃ. ৬৯৭। "সিগনালম্যান জ্যাক: দ্য বেবুন হু ওয়ার্কড ফর দ্য রেলরোড—অ্যান্ড নেভার মেড আ মিসটেক"। www.mentalfloss.com (ইংরেজি ভাষায়)। ২০১৮-১০-১১। সংগ্রহের তারিখ ২০২০-০৩-১৪।  Cheney, Dorothy L.; Seyfarth, Robert M. (২০০৮)। The Primate Mind in Myth and Legend। ইউনিভার্সিটি অব শিকাগো প্রেস। আইএসবিএন 0226102440।  Conway Morris, Simon (২০০৩)। Life's Solution: Inevitable Humans in a Lonely Universe। ক্যামব্রিজ ইউনিভার্সিটি প্রেস। পৃষ্ঠা ২৪২। আইএসবিএন 9781139440806।  Wallechinsky, David (১৯৭৫)। The People's Almanac। ডাবল-ডে। পৃষ্ঠা ৬৯৭। আইএসবিএন 9780385040600।  পিটার ডু প্লেসিস-এর জ্যাক দ্য সিগনালম্যান
কেনসিংটন হাই স্ট্রিট

কেনসিংটন হাই স্ট্রিট লন্ডনের কেনসিংটনের প্রধান কেনাকাটার স্ট্রিট। এলাকাটি বৃহত্তর লন্ডনের ৩৫টি প্রধান কেন্দ্রের একটি হিসাবে লন্ডন পরিকল্পনায় চিহ্নিত করা হয়েছে। এ৩১৫ এর অংশ হিসেবে কেনসিংটন হাই স্ট্রিট কেনসিংটন রোডের ধারাবাহিকতার অংশ। এটি কেনসিংটন প্রাসাদের প্রবেশ পথ দিয়ে শুরু হয়ে সেন্ট্রাল কেনসিংটন হয়ে পশ্চিম দিকে এগিয়ে গেছে। কেনসিংটন (অলিম্পিয়া) স্টেশনের নিকট, যেখানে রয়েল বরো অব কেনসিংটন ও চেলসির সমাপ্তি এবং লন্ডন বরো অব হ্যাম্মারস্মিথ অ্যান্ড ফুলহামের শুরুতে শেষ হয়ে হামারস্মিথ রোডে পরিণত হয়েছে। রাস্তাটি হাই স্ট্রিট কেনসিংটন ভূগর্ভস্থ স্টেশন দ্বারা পরিচালিত। কেনসিংটন হাই স্ট্রিটটি বাস রুট: ৯, ২৩, ২৭, ২৮, ৪৯, ৫২, ৭০, ৩২৮, ৪৫২, সি১, রাতের রুট: এন৯, এন২৭, এন২৮, এন৩১ এবং গ্রিনলাইন রুট ৭০১ ও ৭০২ ব্যবহার করে থাকে। এছাড়াও এটি সার্কেল এবং জেলা লাইনে হাই স্ট্রিট কেনসিংটন আন্ডারগ্রাউন্ড স্টেশন দ্বারা পরিচালিত হয়ে থাকে। Mayor of London (ফেব্রুয়ারি ২০০৮)। "London Plan (Consolidated with Alterations since 2004)" (পিডিএফ)। Greater London Authority। ২ জুন ২০১০ তারিখে মূল (পিডিএফ) থেকে আর্কাইভ করা।  উইকিমিডিয়া কমন্সে কেনসিংটন হাই স্ট্রিট সংক্রান্ত মিডিয়া রয়েছে। Kensington High Street website ওয়েব্যাক মেশিনে আর্কাইভকৃত ২৪ জুন ২০১৩ তারিখে The story of John Barker & Co Ltd, Kensington, London, from Michael Moss and Alison Turton, A Legend of Retailing: House of Fraser, Weidenfeld & Nicolson, 1989. Remembering Barkers of Kensington 1870–2006 Images from the Barker & Co archives
নাসির আহমেদ (কবি)

নাসির আহমেদ (জন্ম:৫ ডিসেম্বর ১৯৫২) বাংলাদেশী কবি, সাংবাদিক ও গীতিকার। ২০১০ সালে কবিতার জন্য বাংলা একাডেমি সাহিত্য পুরস্কার পান। নাসির আহমেদ বর্তমানে বরিশাল বিভাগের ভোলা জেলার ভোলা সদর উপজেলার আলিনগর গ্রামে ১৯৫২ সালে ৫ ডিসেম্বর জন্মগ্রহণ করেন। ঢাকা বিশ্ববিদ্যালয় হতে বাংলায় স্নাতকোত্তর ডিগ্রি অর্জন করেন। নাসির আহমেদ প্রথম শ্রেণির গীতিকার হিসেবে তালিকাভুক্ত ছিলেন রেডিও বাংলাদেশ ও বাংলাদেশ টেলিভিশনে। ১৯৭৭ সাল থেকে তিনি সাংবাদিকতার সঙ্গে যুক্ত। সাপ্তাহিক গণমুক্তি দিয়ে সাংবাদিকতার শুরু করেন এরপর দৈনিক বাংলা, দৈনিক জনকণ্ঠ,দৈনিক সমকাল ও দৈনিক বর্তমানে কাজ করেছেন। ২০১৪ সালের ২৯ ডিসেম্বর তিনি বাংলাদেশ টেলিভিশনের (বার্তা) পরিচালক পদে যোগ দেন। অবসরে গেছেন ২০১৮ সালে। রঙ্গিন যত ছড়া কবিতাসমগ্র-১ প্রতীক্ষা তোমার জন্য নির্বাচিত কবিতা কবিতাশতক নির্বাচিত প্রেমের কবিতা ছেড়া ছেড়া মেঘ ও অন্যান্য গল্প মাটি ও বৃষ্টির মতো এই বসন্তে তোমাকে ভালো থাকার নির্দেশ আছে মিশে যাবো তোমার সবুজে তোমার জন্য অনিন্দা নিজের সংঙ্গে নিজের কথা ভালবাসার এই পথে ঝড়া পাতার নৃত্যকলা শ্রাবনের দুঃখপদাবলী গলে যাচ্ছে আকাঙ্কার মম বঙ্গবন্ধু ও বাংলাদেশ আকুলতা শুভ্রতার জন্য তোমাকেই আশালতা বৃক্ষমঙ্গল একাত্তরের পদাবলী বিধ্বস্ত শহর ছেড়ে যেতে যেতে ত্রয়ী পদক (১৯৮৭) কবি মোজাম্মেল হক পদক (১৯৯১) বাংলা একাডেমি সাহিত্য পুরস্কার (২০১০) বিষ্ণু দে পুরস্কার বাচসাস পুরস্কার দুইবার (নাটক) লালন পুরস্কার (সংগীত) মাইকেল মধুসূদন দত্ত পুরস্কার বাংলাদেশ লেখিকা সংঘ পদক স্ট্যান্ডার্ড এডুকেয়ার স্বর্ণপদক কাব্যকলা পুরস্কার "কবি নাসির আহমেদের জন্মদিন আজ"। সংগ্রহের তারিখ ২৭ মে ২০২০।  "পুরস্কারপ্রাপ্তদের তালিকা"। বাংলা একাডেমি। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৭ মে ২০২০।  "কবি নাসির আহমেদ 'গুরুতর অসুস্থ'"। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৭ মে ২০২০।  "কবি নাসির আহমেদের শারীরিক অবস্থার অবনতি"। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৭ মে ২০২০।  যে দেশে বৃক্ষ নাই, সেখানে ভেরেণ্ডা গাছই বটবৃক্ষ: নাসির আহমেদ, বাংলা ট্রিবিউন, ২৪ নভেম্বর ২০২৩ "নাসির আহমেদ : বইয়ের দিকে তরুণদের ফিরিয়ে আনতে হবে"। ২২ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৭ মে ২০২০।  "কবি নাসির আহমেদের ৬৬তম জন্মদিন"। সংগ্রহের তারিখ ২৭ মে ২০২০।